projecte-aina/catalan_government_crawling huggingface dataset:
Aquest Estudi analitza el nivell de competència actual en el sector dels serveis funeraris a Catalunya amb l'objectiu de conèixer la situació del sector deu anys després de la liberalització promoguda pel Reial Decret llei 7/1996.
L'Estudi conclou que els efectes han estat mínims i que el grau de competència del sector a Catalunya és molt baix.
Així mateix, l'Estudi detecta les principals restriccions a la lliure competència i suggereix mesures tendents a superar-les i a incrementar el nivell de competència efectiva en el futur.
L'objectiu d'aquest treball és posar de manifest l'existència de competència efectiva en preus entre els laboratoris de genèrics en forma de bonificacions i descomptes a les oficines de farmàcia, avaluar l'impacte d'aquestes bonificacions sobre la competència i quantificar l'estalvi potencial que representaria per a la factura farmacèutica pública si aquesta situació concurrencial es pogués traslladar als preus finals de venda al públic.
Aquest treball respon a l'encàrrec formulat pel Govern de la Generalitat de Catalunya a la Direcció General de Defensa de la Competència (en endavant, DGDC) en el marc del desenvolupament del "Pla de mesures contra la inflació a Catalunya", aprovat el mes de juny de 2006.
Aquest Pla, que conté 39 mesures agrupades en 11 àmbits d'actuació, té l'objectiu d'implementar les recomanacions de la Comissió d'Experts constituïda pel Departament d'Economia i Finances per millorar la productivitat, incrementar l'eficiència i la competitivitat de l'economia catalana.
Aquest document dóna resposta a la mesura 7 titulada "Codi de bones pràctiques en l'ús de la concessió" i classificada en l'àmbit 2 que porta per rúbrica "Impuls de la competència", tot i que, al nostre entendre, també proporciona elements de valoració que, tangencialment, poden donar compliment a la mesura 8 de "Criteris d'eficiència i incentius en el sistema de provisió dels serveis públics".
Ambdues s'enquadren en l'eix de mesures dirigides a "millorar el marc general de funcionament de l'economia (més eficiència en el sector públic i millora de la funció reguladora, impuls de la competència i defensa del consumidor)".
En data 10 d'octubre de 2016, l'Autoritat Catalana de la Competència (en endavant, ACCO) va rebre una sol·licitud de col·laboració de la Comisión Nacional de los Mercados y la Competencia (en endavant, CMNC).
En concret, el Director de Competencia de la CNMC va sol·licitar a l'ACCO un informe sobre l'operació de concentració empresarial que li havia estat notificada en data 5 d'octubre de 2016, relativa a l'adquisició per part de Daimler AG (en endavant, DAIMLER) i Hailo Network Holdings Limited (en endavant, HAILO), del control conjunt dels negocis de Intelligent Apps GmbH (en endavant, MYTAXI) i HAILO.
Aquesta notificació va donar lloc, per part de la CNMC, a l'expedient núm. C/0802/16 DAIMLER/HAILO/MYTAXI/NEGOCIO HAILO.
(Si voleu continuar llegint, descarregueu el document).
En data 3 de setembre de 2007, DISTRIBUÏDORA INTERNACIONAL D'ALIMENTACIÓ SA (DIA SA) va notificar a la Comisión Nacional de la Competencia la seva voluntat d'adquirir la totalitat dels establiments comercials de PLUS SUPERMERCADOS SA amb l'objectiu d'incorporar-los a la seva cadena de botigues de descompte.
La Direcció General de Defensa de la Competència ha analitzat el possible impacte d'aquesta operació en el grau de concentració empresarial en els 26 municipi s catalans on ambdues empreses estan implantades.
En data 18 de setembre de 2019, l'Autoritat Catalana de la Competència (ACCO) ha interposat un recurs contenciós administratiu contra l'Acord del Consell Metropolità de l'AMB de data 30 d'abril de 2019, pel qual es va aprovar l'expedient de contractació de referència 900524/2019 del servei públic de transport col·lectiu de viatgers entre els barris d'Horta i Gràcia de Barcelona, amb un valor estimat de contracte de 30.370.981€.
Amb caràcter previ a aquesta impugnació, l'ACCO va efectuar un requeriment per tal que l'AMB procedís a declarar la nul·litat o, subsidiàriament, a derogar o a deixar sense efecte l'esmentat acord, el qual no ha sigut atès per l'AMB
L'ACCO considera que els plecs de clàusules administratives i econòmiques particulars i de prescripcions tècniques que regeixen aquesta contractació contenen previsions altament restrictives de la competència, que limiten de manera greu la competència pel mercat conformat per aquesta concreta licitació.
De la manca de concurrència i competència en una licitació pública, no només en resultarà perjudicat el funcionament competitiu del mercat, sinó també la pròpia Administració Pública licitadora (i, per tant, els contribuents) que amb molta probabilitat pagarà un preu més elevat, i els usuaris, que rebran un servei de pitjor qualitat.
En data 12 de juliol de 2019 l'Autoritat Catalana de la Competència (ACCO) ha interposat un recurs contenciós administratiu contra el Reglament que estableix les condicions d'explotació de les autoritzacions de transport de viatgers en vehicles de turisme de lloguer amb conductor de fins a nou places (VTC), quan presten els serveis urbans a l'àmbit de l'AMB, aprovat en data 21 de maig de 2019.
Com ja va manifestar en l'informe de regulació (IR 39/2019), l'ACCO considera que aquesta norma introdueix restriccions i càrregues addicionals injustificades a la prestació de serveis urbans de VTC a l'àmbit geogràfic de l'AMB, que s'afegeixen a les imposades per la normativa estatal i catalana i, per aquest motiu, intensifiquen l'abast restrictiu de la regulació aplicable a l'activitat.
Tot això debilita, encara més, les pressions competitives que han vingut exercint durant els últims anys els operadors de VTC respecte el sector del taxi, el qual ha estat tradicionalment preservat de la competència.
Si voleu continuar llegint podeu descarregar-vos la nota de premsa annexa.
Disponible en català i en castellà
En data 16 de gener de 2020, l'ACCO ha interposat un recurs contenciós administratiu contra l'acord del Consell Metropolità de l'AMB de data 1 d'octubre de 2019, pel qual es va aprovar l'expedient de contractació del servei públic de transport col·lectiu urbà de viatgers en autobús a l'Àrea Portuària de Barcelona i a la zona d'activitats logístiques (ZAL) (expedient de referència 901326/19), així com els plecs de clàusules administratives particulars i de prescripcions tècniques que regeixen la contractació esmentada amb un pressupost màxim de 1.717.800,00 €.
L'ACCO considera que els plecs de clàusules administratives i econòmiques particulars i de prescripcions tècniques que regeixen aquesta contractació contenen previsions altament restrictives de la competència, que limiten de manera greu la competència per al mercat conformat per aquesta concreta licitació.
De la manca de concurrència i competència en una licitació pública, no només en resultarà perjudicat el funcionament competitiu del mercat, sinó també la pròpia Administració Pública licitadora (i, per tant, els contribuents) que amb molta probabilitat pagarà un preu més elevat, i els usuaris, que rebran un servei de pitjor qualitat.
Atesa la preocupació pels possibles efectes negatius sobre la competència i l'eficiència econòmica a mitjà i llarg termini dels desequilibris en el poder de negociació entre els operadors de les diferents baules de cadena agroalimentària, l'Autoritat Catalana de la Competència (ACCO) va incloure en el seu Programa Anual d'Actuacions de Promoció de la Competència de 2018 la realització d'un estudi en aquest àmbit.
La cadena agroalimentària a Catalunya es caracteritza principalment pels següents trets:
Si voleu continuar llegint podeu descarregar-vos la documentació annexa.
Les necessitats de transport dels ciutadans han evolucionat al llarg del temps i els serveis de transport col·lectiu de passatgers per carretera no poden ser aliens als canvis que es produeixen a la societat.
De fet, el canvi ja s'ha iniciat i han sorgit noves modalitats de transport per tal d'adaptar-se a aquestes demandes, com els serveis de transport a demanda (TAD).
Aquest tipus de servei permet millorar la qualitat dels transports públics urbans o interurbans existents i alhora fer-los més eficients.
Per exemple, es poden crear serveis nous per arribar a llocs que no compten amb transport públic o que no en tenen en determinats moments, o per substituir serveis existents que s'estan infrautilitzant.
A més, l'avenç en les tecnologies de la informació i la comunicació (TIC) permet la prestació de serveis més personalitzats que poden suposar un increment de la competència.
Es tracta de serveis discrecionals de transport sol·licitats a demanda per mitjans telemàtics, que poden ser d'àmbit urbà o interurbà i es caracteritzarien per la utilització compartida de vehicles de dimensió reduïda (microbusos o minibusos) amb cobrament individual i sense punts de parada preestablerts.
La Autoritat Catalana de la Competència (ACCO) ha tingut coneixement de la Consulta Pública relativa a l'Avantprojecte de llei de modificació de la Llei 15/2007, de 3 de juliol, de defensa de la competencia (LDC) que, a al seu torn, es troba relacionada amb la transposició de la Directiva (UE) 2019/1 del Parlament Europeu i del Consell d'11 de desembre de 2018 encaminada a dotar les autoritats de competència dels Estats Membres de mitjans per aplicar més eficaçment les normes sobre competència i garantir el correcte funcionament del mercat interior.
(Si voleu continuar llegint, podeu descarregar-vos el document annex)
La Comissió Nacional dels Mercats i la Competència (CNMC) i l'Autoritat Catalana de la Competència (ACCO) han realitzat una contribució conjunta a la Consulta relativa al Llibre Blanc Intel·ligència Artificial plantejada per la Comissió Europea en la qual s'aborden els principals desafiaments que sorgeixen en matèria de competència davant d'aquesta nova realitat.
L'economia digital i la Intel·ligència Artificial (IA), que probablement constitueix el seu màxim exponent, comporten can vis radicals en el funcionament dels mercats, i suposen una sèrie de reptes per a la defensa de la competència.
La contribució conjunta indicada, efectua un seguit de propostes per tal de fer front a aquests reptes.
Amb aquest treball es materialitza la primera vegada en què la CNMC i l'ACCO elaboren un document de promoció de la competència conjuntament.
Contribució conjunta de la CNMC i l'ACCO (en llengua anglesa)
Cada cop més, la cultura del compliment s'està imposant entre les empreses tant com una mesura de responsabilitat com per reduir el risc d'incórrer en una infracció normativa.
Els programes de compliment poden abastar molts àmbits i un d'ells és el de la competència.
L'Autoritat Catalana de la Competència (ACCO) es vol sumar a aquestes iniciatives i organitza aquesta jornada amb l'objectiu d'informar els agents econòmics sobre la necessitat d'adoptar mesures per reduir les possibilitats d'infringir la normativa de competència.
Addicionalment, es debatran els aspectes més controvertits de les implicacions que suposa la implantació dels programes de compliment per part de les empreses en els expedients sancionadors de defensa de la competència.
Lloc: Via Laietana, 60, plata baixa, sala d'actes.
El proper 29 de novembre l'ACCO organitza una jornada sobre 'compliance' en matèria de competència
El control de l'economia digital
L'economia moderna està en ple procés de transformació marcat per la revolució i la transformació digitals dels mercats.
Aquesta circumstància necessàriament força a replantejar les regulacions que no estaven inicialment pensades per al món digital i, particularment, les regulacions enfocades a garantir un funcionament adequat del mercat en la mesura que la manera com operen els mercats s'ha vist alterada per la revolució digital.
Si voleu més informació podeu consultar aquest enllaç i us podeu inscriure aquí.
Es tracta d'un taller que ha tingut per objecte donar a conèixer la metodologia Sàpiens a través de la seva aplicació efectiva en l'àmbit de la regulació (dret) i, en particular, del dret de la competència.
La segona activitat ha tingut com a objectiu primordial exposar i debatre sobre canvis específics en la política de competència.
El document base de la sessió era l'informe publicat fa poc per la Comissió Europea Competition 'Policy for the digital era'.
Presentació a càrrec d'Ariel Ezrachi
El fet que una gran part de l'activitat econòmic s'hagi traslladat al mercat digital exigeix noves maneres d'identificar i controlar com funciona.
En aquest sentit, es considera especialment rellevant saber com funcionen els algoritmes que eventualment puguin posar en funcionament empreses per ordenar la informació, com també per col·ludir entre elles, i com es pot fer per detectar-los i deduir-ne el funcionament.
Aquests materials inclouen informació sobre els temes següents: semantic web, data visualization, deduction of algorithms, web scraping and cookie data shari ng.
Presentació a càrrec de Peter Hopfgartner (ONTOPIC)
Presentació a càrrec de Siris Academic
Presentació a càrrec d'SDG Group, Consulting Company
Presentació a càrrec d'Òscar Alcaraz (ACCO IT leader)
Presentació a càrrec de Xabier Lareo (EDPS Inspection Software)
L'Autoritat Catalana de la Competència (ACCO) té l'objectiu de garantir, millorar i promoure les condicions de lliure competència i transparència en els mercats a Catalunya, procurant que els beneficis del funcionament competitiu dels mercats s'estenguin al conjunt de la societat.
L'existència de competència efectiva als mercats afavoreix l'assignació òptima dels recursos en benefici de les persones consumidores de béns i usuàries de serveis públics i privats, de les empreses i del conjunt de la societat.
Així doncs, per a la consecució del seu objectiu, l'ACCO té assignades mitjançant la Llei 1/2009, de 12 de febrer, les funcions de defensa i de promoció de la competència a Catalunya.
En l'àmbit de promoció de la competència l'ACCO realitza les següents activitats:
D'altra banda, el Pla estratègic (2017 – 2020) de l'ACCO inclou, com a part d'una de les seves línies d'acció estratègiques, la realització de consultes públiques a la ciutadania, en general, i als principals agents, en particular, en matèria de promoció de la competència.
Així doncs, amb aquesta consulta pública es vol fer possible la participació dels ciutadans en l'elaboració de l'estudi sobre les restriccions a la competència existents a la distribució minorista dels medicaments.
Per tant, el document disponible en aquesta pàgina web és un document provisional que se sotmet a consulta pública perquè els ciutadans en general i els agents directament implicats (farmacèutics, administració pública, etc.) puguin manifestar el seu punt de vista i que aquest pugui ser pres en consideració i, si escau, incorporat a l'estudi abans de la seva redacció definitiva.
Del 22 de juny al 12 de juliol de 2020 (ambdós inclosos)
Emmarcada en el Pla estratègic (2017 – 2020) abans esmentat, es va realitzar una consulta pública per identificar els sectors econòmics i mercats de Catalunya en què es poden produir problemes de funcionament i potencials restriccions de la competència, per tal d'elaborar el Programa anual d'actuacions de promoció de la competència de 2019.
D'entre els suggeriments per la realització d'estudis de promoció de la competència rebuts, es va considerar que l'anàlisi de les restriccions a la competència existents a la distribució minorista de medicaments era el més adient.
A banda de l'objectiu de millora de la comunicació i de potenciació de la participació dels agents econòmics i ciutadans del Pla estratègic (2017 – 2020), una consulta pública pot permetre l'obtenció d'informació de diferents agents del mercat.
D'aquesta manera es poden incorporar a l'estudi punts de vista que podrien no haver estat del tot considerats a l'anàlisi realitzada inicialment.
La Llei de defensa de la competència estableix als articles 65 i 66 el programa d'exempció i de reducció de les multes, denominat " programa de clemència ".
Qualsevol persona física o empresa pot ser beneficiària de l'exempció de la multa o de la seva reducció si, havent participat en un càrtel (acord secret entre dos o més competidors l'objecte del qual és la fixació de preus, de quotes de producció o de venda, el repartiment de mercats o la restricció de les importacions o exportacions), denuncia la seva existència i aporta proves substantives per a la investigació.
L'ACCO pot acordar, si es compleixen determinades condicions, l'exempció de la multa al primer sol·licitant que aporti elements de prova que permetin, en relació amb el càrtel, o bé ordenar el desenvolupament d'una inspecció o bé constatar la infracció de l'article 1 de la Llei sempre que l'ACCO no en disposi d'elements de prova suficients.
Igualment, l'ACCO pot reduir el import de la multa als successius sol·licitants que facilitin elements de prova, sempre que, per la seva naturalesa o nivell de detall, permetin augmentar la capacitat de l'ACCO de provar els fets de què es tracti.
GUIA PER FORMULAR UNA SOL·LICITUD DE CLEMÈNCIA
El procediment d'exempció i de reducció de la multa s'inicia a instància de l'empresa o persona física sol·licitant que hagi participat en el càrtel.
La sol·licitud es pot presentar per escrit o verbalment mitjançant compareixença a les dependències de l'ACCO.
L'empresa o persona física sol·licitant de l'exempció o de la reducció de la multa ha de complir les condicions establertes als articles 65.2 o 66.1.b) de la Llei de Defensa de la Competència.
La sol·licitud ha de contenir la informació i anar acompanyada dels mitjans de prova que estableix l'article 46.3 del Reglament de defensa de la competència:
a) El nom o raó social i l'adreça del sol·licitant.
b) El nom o raó social, l'adreça de les empreses i les dades professionals de totes les persones físiques que participin en el càrtel o hi hagin participat.
c) Una descripció detallada del càrtel que inclogui els seus objectius, activitats i funcionament, els productes, serveis i el territori afectats, la durada estimada i la naturalesa del càrtel.
d) Proves del càrtel que estiguin en possessió del sol·licitant o de les quals pugui disposar en el moment de presentar la sol·licitud.
e) Relació de les sol·licituds d'exempció o de reducció de l'import de la multa que el sol·licitant, si s'escau, hagi presentant o vagi a presentar davant altres autoritats de competència en relació amb el mateix càrtel.
Les consultes relatives a la presentació i el contingut de la sol·licitud d'exempció o de reducció de la multa es poden fer a través de l'adreça de correu electrònic de l'Autoritat Catalana de la Competència ( [EMAIL] ) o trucant al número de telèfon 93 552 81 60.
Mitjançant la Resolució ECO/1133/2015, de 22 de maig, es designa la Secretaria General de l'Autoritat Catalana de la Competència com a òrgan a qui s'atribueix la condició d'unitat d'informació, a través del qual l'Autoritat Catalana de la Competència exerceix les funcions de les unitats d'informació als efectes de transparència i accés a la informació pública.
L'Autoritat Catalana de la Competència (ACCO) té l'objectiu de garantir, millorar i promoure les condicions de lliure competència i transparència en els mercats a Catalunya, procurant que els beneficis del funcionament competitiu dels mercats s'estenguin al conjunt de la societat.
Per a la consecució d'aquest objectiu, l'ACCO té assignades les funcions de defensa i de promoció de la competència a Catalunya.
En particular, la promoció de la competència es concreta en les següents activitats:
- L'estudi de sectors econòmics i mercats.
- L'anàlisi de la regulació i l'actuació de les administracions públiques.
- La difusió de la cultura de la competència.
En aquest sentit, el Programa anual d'actuacions de promoció de la competència és el document en el qual, segons el que estableix l'article 1.4 de la Llei 1/2009, de 12 de febrer, l'ACCO fixa els sectors prioritaris a analitzar i les activitats a desenvolupar per a un millor funcionament i dinamisme de l'economia de Catalunya des del punt de vista de la competència i per a una millor protecció dels interessos dels consumidors i dels usuaris.
Per tant, en aquest document l'ACCO estableix els àmbits prioritaris en què durà a terme les seves funcions de promoció de la competència durant l'any 2019 i descriu de forma succinta les principals actuacions que es faran en cadascun d'ells.
Com a novetat, emmarcada en el Pla estratègic (2017 – 2020), que entre d'altres objectius pretén potenciar la col·laboració amb els agents i els ciutadans, s'ha realitzat una consulta pública prèvia a la publicació del Programa Anual d'Actuacions de Promoció de la Competència 2019 per tal d'identificar els sectors econòmics i mercats de Catalunya en els quals es poden produir problemes de funcionament i potencials restriccions de la competència.
S'han rebut un total de 17 participacions.
Els suggeriments s'han distribuït entre els següents sectors o mercats:
Entre aquests suggeriments s'ha triat l'anàlisi de les restriccions a la competència existents a la distribució minorista de medicaments.
Els criteris que s'han seguit per seleccionar aquesta proposta han estat els següents:
L'Autoritat Catalana de la Competència (ACCO) ha preparat un pla estratègic per als propers quatre anys que preveu el creixement de la institució a partir d'una major independència en la gestió de recursos, un increment de les funcions d'assessorament i una major presència internacional.
Així mateix, també es marca com a objectius l'excel·lència professional, aconseguir que la innovació afavoreixi la competència i millorar la comunicació amb el conjunt de la ciutadania.
A continuació, podeu veure un vídeo institucional les versions del qual estan disponibles en català, castellà i anglès.
L'objecte d'aquest conveni és fixar les condicions per les quals la Sindicatura de Comptes, l'Autoritat Catalana de la Competència i el Servei Català del Trànsit contractaran conjuntament els serveis de manteniment, neteja i seguretat.
La contractació es realitzarà de forma conjunta amb la finalitat d'obtenir economies d'escala.
L'ACCO i aquesta fundació es comprometen a col·laborar per dur a terme el projecte ' Rethinking competition regulation in light of the digital revolution.
La competència en l'era digital ', que fou seleccionat en el marc de la Convocatòria de projectes de Reflexió del Palau Macaya.
Pàctiques externes d'estudiants de la Universitat de Barcelona en entitats col·laboradores.
Pràctiques acadèmiques externes d'estudiants de la Universitat Pompeu Fabra
L'ACCO i la Facultat de Dret d'aquesta Universitat es comprometen a col·laborar en la realització d'activitats d'investigació, formació í divulgació, en matèria de competència.
Cellnex Telecom, empresa col·laboradora en les VIII Jornades Nacionals de Defensa de la Competència.
Síndic de Greuges - Agència Catalana del Consum - Autoritat Catalana de la Competència.
Vídeo explicatiu (disponible en català, castellà i anglès ) del document d'avaluació de la regulació elaborat per l'Autoritat Catalana de la Competència (ACCO): Introducció de competència en el transport col·lectiu de viatgers per carretera mitjançant els serveis a demanda.
Vídeo íntegre de la jornada i càpsules dels ponents: Irene Moreno-Tapia, Julia Suderow, Julieta Acuña, Pedro Hinojo i Susanna Grau.
Vídeo explicatiu de l'Autoritat Catalana de la Competència en relació amb un estudi elaborat sobre la competència en la cadena agroalimentària, atesa la preocupació pels possibles efectes negatius sobre la competència i l'eficiència econòmica a mitjà i llarg termini dels desequilibris en el poder de negociació entre els operadors de les diferents baules de cadena agroalimentària.
L'ACCO fa el seu desè aniversari vetllant pel correcte funcionament dels mercats.
Vídeo íntegre de la jornada organitzada per l'Autoritat Catalana de la Competència el passat 20 de novembre de 2017
Vídeo explicatiu de qué pots fer si vols col·laborar amb l'ACCO.
Disponible en català, en castellà i en anglès
Vídeo íntegre de la jornada organitzada per l'ACCO el passat 26 de maig de 2017
Infografia amb les principals dades de l'any 2016.
Disponible en català i en castellà